Calik angin

Calik angin ; Mallotus paniculatus nyaéta hiji tutuwuhan anu asalna tina kulawarga Euphorbiaceae. Tangkalna leutik ngawujud rungkun, hirup liar di lamping pasir, sisi susukan, sisi leuweung, jeung tegalan anu teu kaurus. Sanajan kitu, calik angin  jangkungna bisa ngahontal nepi ka 15 méter. Calik angin  hirup kalawan subur di daérah anu perenahna ti sisi basisir nepika tonggongna 1800 méter tina beungeut cai laut. 

Ékologi jeung agihan
Calik angin loba kapanggih hirup di: India, Bangladesh, China, Taiwan, Myanmar, Vietnam, Laos, Thailand, Cambodia, Malaysia, Singapore, Indonésia, , Papua New Guinea, sareng kiduleun. Australia Disungsi20 Juni 2021

Guna jeung mangpaat 
Calik angin arang langka dimangpaatkeun, paling ogé kulitna dijieun tali paranti meungkeut sarta tangkalna digaringkeun pikeun suluh. Di sababaraha daérah dimangpaatekun pikeun ubar tradisional, akarna digodog sarta caina diinum pikeun narékahan anu anyar ngalahirkeun.
Daunna digodog pikeun ngubaran muriang, sarta pucuk daunna dipaké ngubaran budak sunatan sangkan téréh garing. 
Kaina anu hampang sagigireun dijieun suluh ogé bisa dipaké nyieun peti/bungkus, tunjel atawa turus, jeung sajabana.  Disungsi23 Juni 2021

Ngaran séjén 
Calik angin mibanda ngaran daérah anu béda - béda, kayaning :  walik angin, tutup, tutup awu, tutup jåwå, tutup kancil, tutup sapi (Jw.); balik angén (Md.). 1987. Tumbuhan Berguna Indonesia 2: 1160-1. Jakarta: Badan Litbang Kehutanan, Departemen Kehutanan.

 Galeri 

 Dicutat tina 

 Tutumbu ka luar 

 Australian Tropical Rainforest Plants: Mallotus paniculatus 
 Flora Fauna Web: Mallotus paniculatus
 HK Tree: Mallotus paniculatus
 Plant Use: Mallotus paniculatus
 Trees of Tropical Asia: Mallotus paniculatus
 Useful Tropical Plants: Mallotus paniculatus

Kategori:Tutuwuhan tropis 
Kategori:Euphorbiaceae
Kategori:Tutuwuhan ubar